b'\n_START_ARTICLE_\nTriklorofluorometan\n_START_SECTION_\nUporaba\n_START_PARAGRAPH_\nBil je prvi \xc5\xa1iroko uporabljen hladilni plin. Zaradi svoje visoke to\xc4\x8dke uparjanja (napram ostalim hladilnim plinom), se lahko uporablja v sistemih z nizkim delovnim tlakom in je s tem manj zahteven pri strojnem projektiranju glede na ostale pline z vi\xc5\xa1jim delovnim tlakom, kot sta na primer R-12 in R-22._NEWLINE_Zaradi visoke koncentracije klora in enostavnostjo razcepa atomov iz molekule pri izpostavljenosti UV svetlobi je R-11 definiran kot najbolj ozonu \xc5\xa1kodljiv plin med vsemi hladilnimi plini. Zato so mu dodelili vrednost ODP=1 (Ozone deplenting potencial - potencial tanj\xc5\xa1anja ozonskega pla\xc5\xa1\xc4\x8da), v ZDA pa so ga leta 1996 nehali proizvajati._NEWLINE_Triklorofluorometan se uporablja kot referen\xc4\x8dna spojina za \xc5\xa1tudijo fluora-19 NMR._NEWLINE_Pred leti, \xc5\xa1e pred poznavanjem potenciala tanj\xc5\xa1anja ozonskega pla\xc5\xa1\xc4\x8da (ODP), \xc5\xa1kodljivosti klora v hladilnih plinih in drugih mo\xc5\xbenih \xc5\xa1kodljivih vplivov na okolje, se je Triklorofluorometan v teko\xc4\x8dem stanju (\xc4\x8de je bilo dovolj hladno) v\xc4\x8dasih uporabljal kot \xc4\x8distilno sredstvo za izpiranje v nizkotla\xc4\x8dnih sistemih in cevnih in\xc5\xa1talacijah.'